የኤድስ መከላከያ የህዝብ ንቅናቄ ሰነዱን በአግባቡ መተግበር ይገባል
በአገሪቱ የኤች አይቪ ኤድስ በሽታን ለመከላከል የተዘጋጀውን የአገራዊ የህዝብ ንቅናቄ ሰነድ  ተግባራዊ ማድረግ እንደሚያስፈልግ ተመለከተ ።የኤች አይቪኤድስን በሽታን በመከላከል ዙሪያ እየታየ ያለውን መዘናጋትና መቀዛቀዝ ለማስቀረት የተዘጋጀውን አገራዊ የህዝብ ንቅናቄ ሰነድ ተግባራዊ በማድረግ ረገድ አመራሩና ባለድርሻ አካላት ሚናቸውን በአግባቡ ሊወጡ እንደሚገባ ተገለፀ።አገር አቀፍ የኤድስ መከላከል የህዝብ ክንፍ የጋራ የድርጊት መርሐ ግብር መድረክ  በአዳማ ከተማ እየተካሄደ ነው ።በዓመት 21 ሺህ 376 ሰዎች በበሽታው እንደሚያዙና ከነዚህ ውሰጥ 61 በመቶው ሴቶች መሆናቸውን ተጠቅሷል ።አዲስ አበባን ጨምሮ በደቡብ፣ በኢትዮ-ሶማሌ፣ በኦሮሚያና በአማራ ክልሎች በበሽታው አዲስ የመያዝ መጠን ካአጠቃላይ አገራዊ ሽፋን 90 በመቶ ድረሻ መያዙን ተናግረዋል ።በተለይ አዳዲስ በሚፈጠሩ ከተሞች እና በትላልቅ ልማት ተቋማት አካባቢ ስርጭቱ ከጊዜ ወደ ጊዜ እየጨመረ መምጣቱን ጠቁመዋል ።"በ2009 ዓ.ም አጠቃላይ የአገሪቱ የኤች አይቪ የስርጭት ምጣኔ መሰረት 757 ሺህ 917 ወገኖች ቫይረሱ በደማቸው ያለባቸውና ከእነዚህ ውስጥ 32 በመቶ  ወጣቶች መሆናቸው ችግሩን አሳሳቢ አድርጎታል ተብሏል ።( ኢዜአ) 